افغانستان د کرکټ يو بل نړيوال کپ هم وګټو
د افغانستان کرکټ لوبډلې د کرکټ د نړيوال کونسل (ايي سي سي) د انټرکانټينېنټل کپ ۲۰۱۷، ۱۸م په فاينل کې د متحده عرب اماراتو لوبډلې ته ماتې وکړه او اتل شو.
د څلورو ورځو د لوبو د انټرکانټينېنټل کپ فاينل کې د افغانستان لوبډلې د متحده عرب اماراتو لوبډلې ته په ۱۰ وکټو ماتې ورکړه. د کرکټ نړیوال کونسل د افغانستان کرکټ لوبډلې ته په بريا اومبارکي ورکړې. راشدخان په اته لوبغاړو سوځولو د مېچ غوره لوبغاړی وګرځول شو. د متحده عرب اماراتو د شېخ زېد په لوبغالي کې ترسره شوې لوبه کې افغانستان په وړومبي اننګز کې ۵۱۰ او دوېم کې ۲۱ رنزونه جوړ کړه. د متحده عرب اماراتو لوبډلې په يو اننګز کې ۱۹۷ او دوېم کې ۳۳۱ رنزونه جوړ کړه او لوبه يې وبايلله. د انټر کانټيننټل په سيالو کې د وروستي لوبې نه وړاندې د ائيرلېنډ لوبډله د ۱۰۹ پواينټونو سره په وړومبي نمبر وه، خو د افغانستان لوبډلې په اوومه او وروستۍ لوبه کې متحده عرب اماراتو ته په ماتې ورکولو سره تر ټولو زيات ۱۲۱ پواينټونه ترلاسه کړه. د انټر کانټيننټل په سيالو کې د افغانستان، ائيرلېنډ، نېدرلېنډ، هانګ کانګ، متحده عرب اماراتو، سکاټ لېنډ، پاپوا نيوګني او نېميبيا لوبډلو برخه واخسته. له دې وړاندې تېره مياشت په نومبر کې د افغانستان د ۱۹ کلنو کرکټ لوبډلې پاکستان ته د اسيا کپ فاينل کې ماتې ورکړې وه. فضل عزيز په کراچۍ کې د وي او اې ډيوه خبريال دی په سياسي، تعليمي، صحت او کلتور سره په ټولنيزو موضوعاتو وېب، رېډيو او ټيلي ويژن ته رپورټونه جوړوي او په ځانګړو موضوعاتو ليکل هم کوي. د کراچۍ د اردو پوهنتون نه يې د جرنلزم او کراچۍ پوهنتون نه يې د نړيوالو اړيکو د ماسټرۍ ډګريانې ترلاسه کړي دي.